

**Γραμματικήηηηηηηηη…**



**Πρόταση** λέγεται μια κουβεντούλα με πολλές λέξεις στη σειρά που τη λέμε σε κάποιον ή τη γράφουμε στο χαρτί. Η πρόταση πρέπει να εκφράζει μια μόνο σωστή σκέψη.

* Σωστή πρόταση: Χθες δεν ήρθα στο σχολείο, γιατί ήμουν άρρωστος
* Λάθος πρόταση: Χθες δεν ήρθα στο σχολείο, γιατί.

Την κάθε πρόταση την αρχίζουμε με κεφαλαίο γράμμα και στο τέλος της βάζουμε τελεία.

Το Σεπτέμβριο αρχίζουν τα σχολεία.

1. Το πρόσωπο, το ζώο ή το πράγμα για το οποίο μιλάμε σε μια πρόταση λέγεται **υποκείμενο.**
2. Η λέξη η οποία φανερώνει τι κάνει, τι παθαίνει ή σε ποια κατάσταση βρίσκεται το υποκείμενο λέγεται **ρήμα.**
3. Η λέξη η οποία φανερώνει τι κάνει το πρόσωπο, το ζώο ή το πράγμα λέγεται **αντικείμενο**.

Π.χ. **«Ποιός» «Κάνει» «τι;»**

**Ο Γιάννης (υποκείμενο)** διαβάζει **(ρήμα)** το μάθημα. **(αντικείμενο)**

1. Τελεία . Τελεία βάζουμε στο **τέλος** της πρότασης. Μετά ξεκινάμε την πρόταση με κεφαλαίο γράμμα.
2. Ερωτηματικό ; Ερωτηματικό βάζουμε στο τέλος μιας πρότασης όταν η πρόταση ξεκινάει με λεξούλες που **ρωτάνε** όπως **ποιός;** **πότε;** **τί;**, **πού; πόσο;** **Ποιό** ρούχο θα σιδερώσω ; **Πού** είναι η μαμά;
3. Κόμμα , Κόμμα βάζουμε στη **μέση** της πρότασης για να ξεκουραστούμε λίγο όταν διαβάζουμε.

Όταν θα έρθει η μαμά από τη δουλειά, θα της δώσω ένα φιλάκι.

1. Αποσιωπητικά ...Τα βάζουμε στο τέλος της πρότασης όταν δεν θέλουμε να πούμε κάτι άλλο. Θαυμαστικό !

Η ΑΠΟΣΤΡΟΦΟΣ

Πολλές φορές όταν μιλάμε κι όταν γράφουμε, λέμε κάποιες λέξεις πιο γρήγορα. Αυτό το κάνουμε «κόβοντας» κάποια γράμματα. Όταν μιλάμε δεν υπάρχει κανένα πρόβλημα σ’ αυτό. Τι γίνεται όμως όταν γράφουμε, όπου πρέπει να δείξουμε ότι «κόβουμε» κάποια γράμματα;

Δείχνουμε, λοιπόν, ότι έχουμε «κόψει» κάποιο γράμμα, βάζοντας την **απόστροφο** (’) στη θέση του γράμματος που έφυγε. Δηλαδή βάζουμε απόστροφο όταν φεύγει το πρώτο ή το τελευταίο γράμμα μιας λέξης.

**Παραδείγματα**

Για αυτό → γι’ αυτό.

Δώσε μου → δώσ’ μου.

Το έφερα → το ’φερα.

Το άλλο → τ’ άλλο.

Το έδωσα → το ’δωσα.

**Καλά τα πάω;;;**

ΓΑΒ ΓΑΒ;;;



ΠΑΡΑΓΡΑΦΟΣ


**Η παράγραφος** έχει μία, δύο ή πολλές προτάσεις που μιλάνε για ένα πράγμα. Όταν γράφουμε τις προτάσεις στο τετράδιό μας, για να ξεχωρίσουμε τη μια παράγραφο από την άλλη, ξεκινάμε την καινούργια παράγραφο από την κάτω γραμμή του τετραδίου και μάλιστα λίγο πιο μέσα από την αρχή της γραμμής.

**Το αγαπημένο μου μέρος για να παίζω είναι ο παιδότοπος με το φουσκωτό και το τραμπολίνο. Στον παιδότοπο πηγαίνω το Σαββατοκύριακο με τον μπαμπά μου.**

**Ο παιδότοπος μου αρέσει γιατί εκεί παίζουν πολλά παιδάκια και εμένα μου αρέσει να παίζω με τα παιδάκια πάνω στο φουσκωτό και μέσα στις μπάλες.**

## Οι οικογένειες των λέξεων

**Οι οικογένειες λέξεων** είναι λέξεις που γίνονται από μία ίδια απλή λέξη. Οι λέξεις που ανήκουν στην ίδια οικογένεια λέξεων λέγονται **συγγενικές λέξεις**.



**σπίτι**

**σπιτ**άκι

**σπιτ**ικός

**σπιτ**ίσιος

**σπιτ**ονοικοκυρά


**σπιτ**οκάλυβο

**σπιτ**όγατος

**Τα οριστικά άρθρα**, είναι μικρές λέξεις, που μπαίνουν μπροστά από τα ουσιαστικά και τα επίθετα και μας φανερώνουν το **γένος** τους: Αρσενικό (ο), θηλυκό (η) και ουδέτερο (το). Έχουν **πτώσεις** και **αριθμούς** και **κλίνονται**.

|  |  |  |  |  |  |  |  |
| --- | --- | --- | --- | --- | --- | --- | --- |
| Ενικός αριθμός | | | | **Πληθυντικός αριθμός** | | | |
| Πτώσεις | Αρσενικό | Θηλυκό | Ουδέτερο | Πτώσεις | Αρσενικό | Θηλυκό | Ουδέτερο |
| Ονομαστική | ο | η | το | Ονομαστική | οι | οι | τα |
| Γενική | του | της | του | Γενική | των | των | των |
| Αιτιατική | το(ν) | τη(ν) | το | Αιτιατική | τους | τις | τα |
| Κλητική | ------ | ------ | ------ | Κλητική | -------- | ------- | -------- |

**Τα αόριστα άρθρα** **Αόριστα** λέγονται τα άρθρα **ένας, μία, ένα**, που δεν μας λένε κάτι συγκεκριμένο αλλά κάτι αόριστο (ένας κήπος, μία δασκάλα, ένα θρανίο ) χωρίς να μας λένε ποιο ακριβώς πράγμα εννοούν.



**1. Τι είναι τα ουσιαστικά**

Τα ουσιαστικά είναι μέρη του λόγου που φανερώνουν **πρόσωπα**, **ζώα** ή **πράγματα**, **ενέργεια**, **κατάσταση**, **ιδιότητα**.


Έχουν **τρία γένη**, **πτώσεις** και **αριθμούς** (Ενικό και Πληθυντικό).

**2. Τα γένη των ουσιαστικών**

|  |  |
| --- | --- |
| Αρσενικά | Ο πατέρας, ο παππούς, ο πετεινός, ο λύκος |
| Θηλυκά | Η μητέρα, η γιαγιά, η κότα, η λύκαινα |
|  |  |
| Ουδέτερα | Το σταφύλι, το σπίτι, το αγόρι, το κορίτσι |

|  |  |
| --- | --- |
| **Ονομαστική.**  Με την ονομαστική απαντάμε στην ερώτηση **ποιος; τι;** | Παράδειγμα: **Ο ήλιος** φώτιζε τη γη. |
| **Γενική.**  Με την γενική απαντάμε στην ερώτηση **τίνος;** | Παράδειγμα: Οι ακτίνες **του** **ήλιου** φώτιζαν τη γη. |
| **Αιτιατική.**  Με την αιτιατική απαντάμε στην ερώτηση **ποιον;** | Παράδειγμα: Κοιτάζαμε **τον ήλιο** που βασίλευε. |
| **Κλιτική.**  Με την κλιτική καλούμε, φωνάζουμε κάποιον | Παράδειγμα: Πού κρύφτηκες **ήλιε**; |

# Ενικός



ονομαστική

**ο** μπαμπάς



γενική

**του** μπαμπά



αιτιατική

**τον** μπαμπά



κλητική

**-** μπαμπά



# Πληθυντικός



ονομαστική

**οι** μπαμπάδες



γενική

**των** μπαμπάδων



αιτιατική

**τους** μπαμπάδες



κλητική

**-** μπαμπάδες



Αρσενικό ουσιαστικό

Ενικός Αριθμός Πληθυντικός Αριθμός

|  |  |  |  |
| --- | --- | --- | --- |
| ο | άνθρωπ-ος | οι | άνθρωπ-οι |
| του | ανθρώπ-ου | των | ανθρώπ-ων |
| τον | άνθρωπ-ο | τους | ανθρώπ-ους |
| - | άνθρωπ-ε | - | άνθρωπ-οι |

Θηλυκό Ουσιαστικό

Ενικός Αριθμός Πληθυντικός Αριθμός

|  |  |  |  |
| --- | --- | --- | --- |
| η | Θάλασσ-α | οι | Θάλασσ-ες |
| της | Θάλασσ-ας | των | Θαλασσ-ών |
| την | Θάλασσ-α | τις | Θάλασσ-ες |
| - | Θάλασσ-α | - | Θάλασσ-ες |

Ουδέτερο ουσιαστικό

Ενικός Αριθμός Πληθυντικός Αριθμός

|  |  |  |  |
| --- | --- | --- | --- |
| το | Θρανί-ο | τα | Θρανί-α |
| του | Θρανί-ου | των | Θρανί-ων |
| το | Θρανί-ο | τα | Θρανί-α |
| - | Θρανί-ο | - | Θρανί-α |

Τα ουδέτερα ουσιαστικά που τελειώνουν σε –ο γράφονται με όμικρον (ο). το δέντρο, το κινητό

Τα ουδέτερα ουσιαστικά που τελειώνουν σε –ι γράφονται με γιώτα (ι). το σπίτι, το μάτι

**ΟΧΙ** όμως οι λέξεις : βράδ**υ**, δάκρ**υ**, δίχτ**υ**

Όλα τα ουσιαστικά στη γενική του πληθυντικού αριθμού τελειώνουν σε –ων. των υπολογιστών



Όταν μιλάμε για **μία** (γενική ενικού) γράφουμε το άρθρο **της**.

Όταν μιλάμε για **πολλές** (αιτιατική πληθυντικού) γράφουμε το άρθρο **τις**.

Τα επίθετα μας λένε **πως** είναι τα ουσιαστικά.

Έχουν 3 γένη : αρσενικό (ο) , θηλυκό (η) , ουδέτερο (το)

**ο καλός, η καλή, το καλό**

Ο **καλός** **(επίθετο) μαθητής(ουσιαστικό)**

Ο μαθητής **(ουσιαστικό)** είναι **καλός (επίθετο)**).

**Πώς** είναι ο μαθητής;

Τα επίθετα που τελειώνουν σε –ικος γράφονται με γιώτα (ι). νηστικός **ΟΧΙ** όμως οι λέξεις θηλυκός και δανεικός.

Τα επίθετα που τελειώνουν σε –ιμος γράφονται με γιώτα (ι). φρόνιμος **ΟΧΙ** όμως οι λέξεις πρόθυμος, εύθυμος, επώνυμος, διάσημος, άσχημος, περίφημος, έρημος, έτοιμος.

Τα επίθετα που τελειώνουν σε –ινος γράφονται με γιώτα (ι). ξυλινος

**ΟΧΙ** όμως οι λέξεις φωτεινός, σκοτεινός, υγιεινός, ορεινός, ταπεινός.



Κύρια ονόματα

Κύρια ονόματα λέγονται οι λεξούλες που ξεκινάνε με **κεφαλαίο** γράμμα. Αυτές είναι :

1. Τα **ονόματά** μας **Ε**ύα
2. Οι **ημέρες** της εβδομάδας **Δ**ευτέρα
3. Οι **μήνες** του χρόνου **Ι**ανουάριος
4. Οι **πόλεις**  **Θ**εσσαλονίκη
5. Οι γιορτές Χριστούγεννα
6. Οι δρόμοι Καλλιδοπούλου
7. Τα βουνά Όλυμπος
8. Τα χωριά Κορνοφωλιά
9. Οι χώρες Ελλάδα
10. Τα νησιά Αλλόνησος

Το τελικό (ν) στην αιτιατική των άρθρων: το(ν) ή τη(ν)

**Στις λέξεις τον στον έναν δεν**

**την στην αυτήν μην**

**Βάζουμε το ν στο τέλος της λέξης όταν η επόμενη λέξη αρχίζει από φωνήεν (α, ο, ε, ι, η, υ, ω) την ημέρα**

**μην έρχεσαι**

**Και**

**Όταν η επόμενη λέξη αρχίσει από τα γράμματα κ , π, τ, ξ , ψ , μπ , ντ , γκ , τσ , τζ**

**Την πετσέτα**

**Τον ψαρά**

**Τον μπαμπά**

**1. Τα ρήματα** μας λένε ότι κάποιος κάνει κάτι ή παθαίνει κάτι από κάποιον άλλον, ή βρίσκεται σε μια συγκεκριμένη κατάσταση.

**2.**

Τα ρήματα, ανάλογα με την κατάληξή τους χωρίζονται σε ομάδες που ονομάζονται φωνές **.** **Έχουν δύο φωνές: την ενεργητική και την παθητική.**

**Ενεργητική φωνή:** Στη φωνή αυτή ανήκουν τα ρήματα έχουν την κατάληξη **–ω**, όταν μιλάει το πρώτο πρόσωπο **(εγώ)** και σε **–ει** όταν μιλάει το τρίτο πρόσωπο **(αυτός, αυτή, αυτό)**.

**Παθητική φωνή:** Στη φωνή αυτή ανήκουν τα ρήματα έχουν την κατάληξη **–μαι**, όταν μιλάει το πρώτο πρόσωπο **(εγώ)** και σε **–αι** όταν μιλάει το τρίτο πρόσωπο **(αυτός, αυτή, αυτό).**

|  |  |  |
| --- | --- | --- |
| **Οι χρόνοι του ρήματος φανερώνουν:** | | |
| **Το παρόν**  (τώρα) | **Το παρελθόν**  (πρίν) | **Το μέλλον**  (μετά) |
| Το χιόνι **πέφτει** ασταμάτητα. | **Έτρεξα** όσο μπορούσα. | **Θα φάω** αργότερα. |

|  |  |
| --- | --- |
| **Παροντικοί χρόνοι**  (τώρα) | |
| **ΕΝΕΣΤΩΤΑΣ**  Κάτι που γίνεται τώρα χωρίς να σταματάει | **ΠΑΡΑΚΕΙΜΕΝΟΣ**  Κάτι που έγινε στο χθές και τώρα έχει τελειώσει |
| **Κοιτάζει** τη θάλασσα. | Ο φύλακας **έχει κλείσει** τις πύλες. |

|  |  |  |
| --- | --- | --- |
| **Παρελθοντικοί** **χρόνοι**  (χθες) | | |
| **ΠΑΡΑΤΑΤΙΚΟΣ**  Κάτι που έγινε χθες αλλά συνέχεια | **ΑΟΡΙΣΤΟΣ**  Κάτι που έγινε χθες αλλά για μια στιγμή | **ΥΠΕΡΣΥΝΤΕΛΙΚΟΣ**  Κάτι που τελείωσε χθες πριν γίνει κάτι άλλο |
| Όλοι **κοιτάζαμε** τον πύραυλο. | Σ’ ένα χρόνο **ταξίδεψε** όλο τον κόσμο. | Τα καράβια **είχαν** **αράξει** πριν ξεσπάει η καταιγίδα. |

|  |  |  |
| --- | --- | --- |
| **Μελλοντικοί** **χρόνοι**  (αύριο) | | |
| **ΕΞΑΚΟΛΟΥΘΗΤΙΚΟΣ** **ΜΕΛΛΟΝΤΑΣ**  Κάτι που θα γίνεται αύριο συνέχεια | **ΣΤΙΓΜΙΑΙΟΣ** **ΜΕΛΛΟΝΤΑΣ**  Κάτι που θα γίνει αύριο σε μια στιγμή | **ΣΥΝΤΕΛΕΣΜΕΝΟΣ** **ΜΕΛΛΟΝΤΑΣ**  Κάτι θα είναι τελειωμένο αύριο σε μια ορισμένη στιγμή |
| Αύριο **θα δουλεύω** όλο το πρωί. | Το καλοκαίρι **θα δουλέψει** στα καράβια. | Με τη δύση του ηλίου **θα έχουμε γυρίσει**. |

**Ενεργητική Φωνή**

Ενεστώτας Παρατατικός Αόριστος

|  |  |  |
| --- | --- | --- |
| Εγώ παίζω | Εγώ έπαιζα | Εγώ έπαιξα |
| Εσύ παίζεις | Εσύ έπαιζες | Εσύ έπαιξες |
| Αυτός παίζει | Αυτός έπαιζε | Αυτός έπαιξε |
| Εμείς παίζουμε | Εμείς παίζαμε | Εμείς παίξαμε |
| Εσείς παίζετε | Εσείς παίζατε | Εσείς παίξατε |
| Αυτοί παίζουν | Αυτοί έπαιζαν | Αυτοί έπαιξαν |

Μέλλοντας Παρακείμενος Υπερσυντέλικος

|  |  |  |
| --- | --- | --- |
| Εγώ θα παίξω | Εγώ έχω παίξει | Εγώ είχα παίξει |
| Εσύ θα παίξεις | Εσύ έχεις παίξει | Εσύ είχες παίξει |
| Αυτός θα παίξει | Αυτός έχει παίξει | Αυτός είχε παίξει |
| Εμείς θα παίξουμε | Εμείς έχουμε παίξει | Εμείς είχαμε παίξει |
| Εσείς θα παίξετε | Εσείς έχετε παίξει | Εσείς είχατε παίξει |
| Αυτοί θα παίξουν | Αυτοί έχουν παίξει | Αυτοί είχαν παίξει |

Συντελεσμένος Μέλλοντας

|  |
| --- |
| Εγώ θα έχω παίξει |
| Εσύ θα έχεις παίξει |
| Αυτός θα έχει παίξει |
| Εμείς θα έχουμε παίξει |
| Εσείς θα έχετε παίξει |
| Αυτοί θα έχουν παίξει |

